《奉和林惠叔 其二》
宋代·周行己

世间同大宅，何处是安居。卧地有知足，栖巢亦晏如。

松楸怀旧隐，城市远先庐。衰病难堪责，交游喜渐疏。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。